Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szolgálatokról szóló 1995. évi CXXV. törvény, továbbá az annak
Paragraph Index: 3284

8. A feltárt szabálytalanságok, a tett intézkedések nyilvántartása, elemzése A Honvédelmi Minisztérium, mint gazdálkodó szervezet tekintetében a szabálytalansági felelősi teendőket feladatkörébe tartozóan a HM védelmi tervezési és infrastrukturális szakállamtitkár látja el. A szabálytalansági felelős feladatkörébe tartozik a feltárt szabálytalanságok és a kapcsolódó intézkedések koordinálása érdekében a feltárt szabálytalanságokról a naprakész pontos nyilvántartás vezetésének megszervezése, biztosítása. 2006/94. szám A szabálytalanságokkal kapcsolatosan köteles biztosítani minden írásos dokumentum – különösen a feltárást rögzítő, az intézkedések végrehajtását, illetőleg az eljárások lefolytatását bizonyító iratok – nyilvántartását és megőrzését, a vezető részére a nyomon követést célzó összegző jelentések elkészítését. Azokat az eljárási iratokat, amelyek személyeket érintenek, a vonatkozó szabályok szerint a HM Személyügyi Osztálynál kell nyilvántartani és megőrizni.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes